અંકલેશ્વરના પાનોલીમાં આવેલી જી.આઈ.ડી.સીની આર.પી.ઇન્ડસ્ટ્રીઝમાં પ્રોસેસ દરમિયાન વેસલ ફાટતા ગરમાગરમ પાણી ઉડતા નવ કામદારો ગંભીર રીતે દાઝયા હતા. જે પૈકી એક કામદારનુ ઘટના સ્થળે જ મોત થયું હતું. જ્યારે એક કર્મચારીનું સારવાર દરમિયાન મોત થયું હતું. જીઆઇડીસીની .આર.પી.ઇન્ડસ્ટ્રીઝમાં ઇન્ફલ્યૂન્ટ ટ્રીટમેન્ટ બાદની એવોપરેશનની પ્રક્રિયા દરમ્યાન દબાણ વધી જતા ધડાકા સાથે વેસલ ફાટ્યુ હતું. દાઝી ગયેલા અન્ય કામદારોને સારવાર અર્થે અંકલેશ્વર તથા ભરૂચની ખાનગી હોસ્પિટલમાં ખસેડવામાં આવ્યા છે. બનાવની જાણ થતાં જ પાનોલીના ફાયર ફાઈટર્સ સહિત અંકલેશ્વર રૂરલ પોલીસ તેમજ ફેક્ટરી ઇન્સ્પેકટરની ટીમ ઘટના સ્થળે આવી ગઈ હતી.